
Foszforeszkál az üres levegő - makro- és mikroszerkezeti elemzés József Attila egyes (tájvers?)-töredékeiről

Kulcsszavak: tájlíra; töredék; leírás; József Attila; tárgyiasság
Dolgozatomban József Attila három versét vizsgálom, melyeket a recepció az 1932–1934. között keletkezett Tájvers-töredékek közé sorolt. Az alapvetően poétikai megalapozottságú elemzésem két problémakört érint: a műfajiság és a töredékesség kérdését.
A műfajiság analízise – a József Attila-kutatás szempontjából – azért lényeges még ma is, mert a költő tárgyias költészetének vizsgálatában már többször is megkérdőjeleződött a leíró jelleg. Az elemzésemben igyekszem rámutatni arra, hogy ezek a versek a költészet más műfajába is tartozhatnak.
A fragmentumok kérdésének jelenségére és prioritására már többször rámutattak a recepcióban. Ezen eredmények rávilágítottak arra, hogy a József Attila-korpuszban a variánsoknak egyenrangú státusza van a publikált, egésznek tekintett művekkel együtt. A dolgozat egyik kutatási eredménye visszaigazolta, hogy a makroszerkezeten belül a szövegek közötti dialogicitás mennyire fontos tényező az interpretáció számára.
Jelen vizsgálat célja továbbá az is, hogy a József Attila-kutatásba beemeljem ezeket a szövegeket, egyrészt azért, mert eddig ezekről nem készült mélyreható elemzés, másrészt pedig azért, hogy a tájversek költői életműben betöltött szerepét más megvilágításba helyezzem.



